Plaasaanval: Skrywer Chris Barnard aangerandChris Barnard. Foto: LitNet Chris Barnard, die bekroonde skrywer, is Woensdagaand op sy plaas naby Nelspruit, Mpumalanga, aangeval. Hy is aangerand en het ure lank vasgebind op die vloer gelê, berig Laeveld Media. Sy vrou, die regisseur Katinka Heyns, was nie tydens die voorval tuis nie. Daar word berig dat vier gewapende mans omstreeks 19:30 toegang tot sy huis verkry het voordat hy die alarm kon aktiveer. Hy is met bloudraad vasgebind en glo in die gesig geslaan. Omtrent alles in die huis is gesteel en op Barnard se bakkie gelaai, waarmee die verdagtes gevlug het. Barnard is vanoggend deur sy huishulp aangetref wat hulp ontbied het. Volgens paramedici van ER24 het Barnard ligte beserings opgedoen. Hy is by sy huis deur ŉ dokter behandel en is nie na ‘n hospitaal geneem nie. Lees meer hier.